RSS-এর ১০০ বছর পুর্তিতে কৃষ্ণগঞ্জে ডাকা হয় মহা মিছিল

নদীয়া: রাষ্ট্রীয় স্বয়ংসেবক সংঘ (আরএসএস)-এর (RSS) শতবর্ষ উদ্‌যাপন উপলক্ষ্যে কৃষ্ণগঞ্জের (Krishnagunge) মাজদিয়ায় (Majhdia) সোমবার এক মহামিছিলের আয়োজন করা হয়। ১৯২৫ সালে প্রতিষ্ঠিত আরএসএস ২০২৫ সালে শতবর্ষে পদার্পণ করেছে। সেই উপলক্ষ্যে মাজদিয়া বাজার চত্বর থেকে মিছিলের সূচনা হয়।

আরএসএস নেতৃত্ব ও কর্মী-সমর্থকরা পতাকা, ব্যানার ও শ্লোগানে অংশ নেন এই মহামিছিলে। বিভিন্ন বয়সের স্বয়ংসেবকদের উপস্থিতি নজর কাড়ে। শোভাযাত্রা মাজদিয়ার প্রধান প্রধান রাস্তায় ঘুরে এলাকায় সংগঠনের শক্তি ও উপস্থিতি প্রদর্শন করে।

আরও পড়ুন: ৩৫০ বছরের প্রাচীন শান্তিপুরের বড় গোস্বামী বাড়ির কাত্যায়নী পুজোয় রয়েছে পৌরাণিক গল্পের সমাহার

রাজনৈতিক মহলের মতে, নদিয়ার সীমান্তবর্তী অঞ্চলে আরএসএস-এর কার্যকলাপ ও জনসমর্থন ক্রমশ বৃদ্ধি পাচ্ছে। শতবর্ষ উদ্‌যাপন উপলক্ষ্যে এই মহামিছিল তারই প্রতিফলন।